Diari Oficial de la Generalitat Valenciana


Sumari del DOGV 671, del 29-09-1987 (1987/809687)

ORDRE de 18 de setembre de 1987, de la Conselleria d'Agricultura i Pesca, per la qual es concedeixen subvencions a expositors per a la Fira d'Octubre de 1987 de València.
--------------------------------------------------------------------------------------------------------------------------------------------------------------------------

### Dades del document

Número de DOGV
:   671

Data del DOGV
:   29-09-1987

Secció del DOGV
:   ALTRES DISPOSICIONS

Número del document
:   1987/809687


Data del document
:   18-09-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 18 de setembre de 1987, de la Conselleria d'Agricultura i Pesca, per la qual es concedeixen subvencions a expositors per a la Fira d'Octubre de 1987 de València.  
L?ús de les tecnologies noves en les activitats productives agràries té una marcada repercussió en la millora del rendiment de les explotacions, sempre que s'utilitzen basant-se en criteris tècnics i econòmics correctes. Per aquesta raó la Conselleria d?Agricultura i Pesca considera objectius de primordial interés el foment i la divulgació de l'ús dels susdits mitjans de producció.  
Atés que les Fires Comercials són instruments bàsics per als Productors Agraris, tant per a la introducció de les tecnologies noves, en especial la maquinària agrícola i els distints mitjans de producció i l'aplicació d?aquests a les diverses branques del sector agrari, com per a la promoció comercial dels productes obtinguts en aquest, ja que fomenten la transparència del mercat en apropar l'oferta i la demanda; és plenament justificat el suport que la Conselleria d?Agricultura i Pesca puga proporcionar-los.  
En atenció d'aquests motius, a proposta de la Direcció General de la Producció Agrària i fent ús de les facultats que tinc atribuïdes,  
ORDENE:  
Article primer  
Les Entitats Associatives Agràries i les persones físiques o jurídiques que reunesquen els requisits establerts en aquesta Ordre podran obtenir subvencions per a l?exposició a la Fita Agrícola Euroagro 1987.  
Article segon  
La concessió de subvencions tindrà com a objecte promoure la divulgació entre el sector agrari de les tecnologies noves i fomentar-hi un major apropament de l'oferta i la demanda.  
Article tercer  
Les subvencions que es concedeixen per aquesta Ordre son:  
1. Per als expositors de maquinaria agrícola i mitjans de producció: subvencions fins a dues mil pessetes (2.000 Pta.) per m2 de superfície d'exposició a la Fira, amb un límit màxim de dues-centes mil pessetes (200.000 Pta.).  
2. Per als expositors l'activitat dels quals siga la producció agrària:  
2.1. Per a les Entitats Associatives Agràries (Cooperatives, SAT i altres): subvencions de fins tres mil pessetes (3.000 Pta.) per m2 de superfície d'exposició a la Fira, amb un límit màxim de tres-centes mil pessetes (300.000 Pta.).  
2.2. Per a d'altres persones jurídiques (societats anònimes, limitades o d'altre tipus) i les persones físiques: subvencions fins a dues mil pessetes (2.000 Pta.) per m2 de superfície d'exposició a la Fira, amb un límit màxim de dues-centes mil pessetes (200.000 Pta.).  
Article quart  
La tramitació administrativa per a la concessió de les subvencions s?ajustarà al procediment següent:  
1. Les sol·licituds es dirigiran a l'Ilm. Sr. Director General de la Producció Agrària de la Conselleria d?Agricultura i Pesca, i es presentaran al Registre General, carrer Amadeu de Savoia, núm. 2, València, abans del 10 d'octubre de 1987.  
2. S'hi adjuntarà certificació de la Institució de la Fira de la superfície contractada per l'expositor.  
3. S'hi relacionaran les produccions o els mitjans de producció que s'hi exposaran, i les característiques corresponents.  
Article cinqué  
Les subvencions, dins de les disponibilitats pressupostàries, es faran efectives amb càrrec al programa d'Ordenació i Millora de la Producció Vegetal, del Pressupost de la Generalitat Valenciana per a 1987.  
Article sisé  
Per al cobrament de les subvencions s?haurà de presentar una certificació de la Institució de la Fira d'haver exposat a la Fira.  
Article seté  
Els beneficiaris de les subvencions hauran de justificar el compliment de les seues obligacions tributàries i davant la Seguretat Social en l'últim exercici.  
DISPOSICIO FINAL  
Aquesta Ordre entrarà en vigor el mateix dia de la publicació al Diari Oficial de la Generalitat Valenciana.  
València, 18 de setembre de 1987.  
El Conseller d?Agricultura i Pesca,   
LLUIS FONT DE MORA MONTESINOS  
ADMINISTRACIO DE JUSTICIA  
AUDIENCIA TERRITORIAL DE VALENCIA